ASIAN ลุ้นกำไรปีนี้โตแตะ 1.25 พันลบ. รับอานิสงส์บาทอ่อน-เน้นธุรกิจ High growth หนุนเด่น
ASIAN ลุ้นกำไรปีนี้โตแตะ 1.25 พันลบ. รับอานิสงส์บาทอ่อน-เน้นธุรกิจ High growth หนุนเด่น แนะซื้อเป้า 20.50 บาท
ASIAN  ลุ้นกำไรปีนี้โตแตะ 1.25 พันลบ. รับอานิสงส์บาทอ่อน-เน้นธุรกิจ High growth หนุนเด่น แนะซื้อเป้า 20.50 บาท
18 พ.ค. 2565

บล.โนมูระ พัฒนสิน ระบุในบทวิเคราะห์วันนี้ (27 เม.ย.2565) บริษัท เอเชี่ยนซี คอร์ปอเรชั่น จำกัด (มหาชน) หรือ ASIAN ราคาเป้าหมาย 20.50 บาท ผู้ประกอบการด้านอาหารที่เปลี่ยนโครงสร้างธุรกิจสำเร็จ มาเน้นกลุ่มอุตสาหกรรม High growth และ Margin สูง คือรับจ้างผลิต (OEM) อาหารสัตว์เลี้ยง และกลุ่มสินค้ามูลค่าเพิ่ม (VAP) (กุ้ง/ปลาหมึกชุบแป้งทอด)
มองกำไรปี 2565 ที่ 1,256 ลบ. (โต 21% เทียบช่วงเดียวกันของปีก่อน) จากสัดส่วนรายได้ (Product Mix) ที่ดีขึ้นจากสัดส่วนของอาหารทอดแช่เยือกแข็ง และอาหารสัตว์เลี้ยงที่เพิ่มขึ้น (มีการขยายกำลังการผลิตอีก 17% เป็น 42,000 ตัน/ปี เริ่มใช้ ไตรมาส 2/65)
ด้าน Valuation: มองราคาหุ้นยังเป็นจุดซื้อสะสม โดยมี PER22F เพียง 11.8 เท่า และ Div yield 5%  เป็นหุ้นรับประโยชน์บาทอ่อนค่า (ส่งออก 75%)  เป็นบริษัทที่ปรับโครงสร้างธุรกิจสำเร็จมากลุ่มที่เติบโตสูง และเข้ากับ Theme Pet Humanization และ Aging society  ตัวเลขส่งออกอาหารสัตว์เดือน มี.ค. ยังโตได้ดี 15% เทียบช่วงเดียวกันของปีก่อน
 